ગાંધીનગરમાં વિશ્વામિત્રી પ્રોજેકટ અંગે રજૂ થયેલા પ્રેઝન્ટેશનમાં મુખ્યમંત્રીએ વડોદરા કોર્પોરેશનને જલ્દી આ પ્રોજેક્ટ માટે વિગતવાર રિપોર્ટ તૈયાર કરીને કેન્દ્ર સરકારમાં સહાય માટે રિપોર્ટ રજૂ કરવા પણ કહ્યું હતું એ પછી વડોદરા કોર્પોરેશનમાં સંસદ સભ્ય અને ધારાસભ્યોની મળેલી સંકલન સમિતિમાં વિશ્વામિત્રી પ્રોજેકટ અંગે ચર્ચા થઈ હતી અને વિગતવાર પ્રોજેક્ટ રિપોર્ટ તૈયાર કરીને સરકારની મંજુરી મેળવી વહેલી તકે આ પ્રોજેક્ટને લગતી કામગીરી શરૂ કરવા કહ્યું હતું.